Comencèc era lectura, just dempús der ofici de defunts, eth pair Iosif; per çò deth pair Paisi, que volie liéger tot eth dia e tota era net, ère de moment plan ocupat e enquimerat, madeish qu'eth superior der ascetòri, pr'amor que de ressabuda, (madeish entre es membres dera comunautat qu'entre era multitud des visitaires laïcs, vengudi dera ostalaria deth pròpi monastèri e dera ciutat) auie començat a vier, en tot aumentar a mida que se passauen es ores, ua agitacion insolita e enquia "indigna" e ua expectatiua ansiosa.